section_heading: Životopis
paragraph_text: Brane Crlenjak rodio se je u Vukovaru 1930. godine. Maturirao je u rodnome gradu a diplomirao jugoslavensku književnost i hrvatski ili srpski jezik na Filozofskome fakultetu u Zagrebu, 1955. godine.Hrvatski biografski leksikon: Crlenjak, Brane, pristupljeno 11. travnja 2015. Za vrijeme studija pohađao je slikarske tečajeve na zagrebačkoj Akademiji likovnih umjetnosti. Živio je i djelovao u Vukovaru, od 1959. do 1964. godine bio je kustosom Galerije umjetnina, od 1969. do 1979. godine nastavnikom je u gimnaziji, a od 1979. godine u Centru za odgoj i usmjereno obrazovanje »Edvard Kardelj«.